2019. gada 30. janvārī Rīkojums Nr. 31

Rīgā (prot. Nr. 4 8. §)

**Par valsts nekustamā īpašuma Sliežu ielā 38, Rīgā, nodošanu Satiksmes ministrijas valdījumā**

1. Finanšu ministrijai saskaņā ar likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [8. panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) trešo daļu nodot Satiksmes ministrijas valdījumā nekustamo īpašumu (nekustamā īpašuma kadastra Nr. 0100 068 0242) – zemes vienību 0,1444 ha platībā (zemes vienības kadastra apzīmējums 0100 068 0231) – Sliežu ielā 38, Rīgā, kas ierakstīts zemesgrāmatā uz valsts vārda Finanšu ministrijas personā.

2. Satiksmes ministrijai pārņemt valdījumā no Finanšu ministrijas šā rīkojuma 1. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Satiksmes ministrijas personā.

Ministru prezidents A. K. Kariņš

Finanšu ministrs J. Reirs